**ՀԻՄՆԱՎՈՐՈՒՄ**

**«ԳՈՒՅՔ ՓՈԽԱՆՑԵԼՈՒ ԵՎ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Կարգավորման ենթակա ոլորտի կամ խնդրի սահմանումը, առկա իրավիճակը, անհրաժեշտությունը**.

Հունաստանի Հայ կապույտ խաչի կողմից «Զվարթնոց»-ի բեռնատար համալիր «Կարգո»-ում 12.12.2020թ. և 09.01.2021թ. ստացված բժշկական բնույթի պարագաներ պարունակող 2651,32 կգ բեռը ՀՀ փոխվարչապետի հանձնարարականով Արտակարգ իրավիճակների նախարարության դիմումի հիման վրա ձևակերպվել է «Հրաժարում հօգուտ պետության» մաքսային ընթացակարգով:

Նախագծով առաջարկվող գույքը Արտակարգ իրավիճակների նախարարության միջոցով տրամադրվելու է հաշմանդամություն ունեցող և այլ կարիքավոր քաղաքացիներին բժշկական օգնություն ցուցաբերելու նպատակով:

**2. Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Արտակարգ իրավիճակների նախարարության կողմից:

**3. Կարգավորման նպատակները, ակնկալվող արդյունքը.**

Սույն նախագծի ընդունման արդյունքում ակնկալվում է 2651,32 կգ հօգուտ պետության հրաժարված բժշկական բնույթի պարագաները փոխանցել Արտակարգ իրավիճակների նախարարությանը:

**4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագծի ընդունումը բխում է ՀՀ կառավարության 2021-2026թթ. գործունեության ծրագրից: Դրույթը ներառված է ծրագրի «1. Անվտանգություն և արտաքին քաղաքականություն» գլխի «Աղետներին դիմակայունության բարձրացումը» վերնագրում՝ «Անվտանգության ապահովման հիմնական գործոններից է լինելու աղետների ռիսկի կառավարման ճկուն ու գործուն համակարգը, որի ներդրման շնորհիվ կունենանք պաշտպանված բնակչություն, տնտեսություն, տարածքներ, ենթակառուցվածքներ, մշակութային ու բնապահպանական օբյեկտներ: Միջոցառումը բխում է նաև Հայաստանի վերափոխման ռազմավարություն 2050 «02. Պաշտպանված Հայաստան» մեգանպատակից: Որպես թիրախային արդյունք ունենալու ենք «2.4 Բնածին, տեխնածին և մարդածին աղետներին դիմակայելու պատրաստվածության բարձրագույն մակարդակ»՝ ըստ «2.4.3 Համայնքների, ենթակառուցվածքների և շենք-շինությունների անվտանգության և բնակչության դիմակայունության մակարդակ»-ի գնահատված մասնագիտական ցուցանիշներ-ի:

**5.** Սույն որոշման ընդունման կապակցությամբ Հայաստանի Հանրապետության գործող իրավական ակտերում փոփոխություններ և/կամ լրացումներ կատարելու, ինչպես նաև նոր իրավական ակտերի ընդունման անհրաժեշտություն չի առաջանում:

**6.** Սույն որոշման ընդունման դեպքում պետական բյուջեում ծախսերի և եկամուտների էական ավելացում կամ նվազեցում չի առաջանում: